Emma Corrin

Emma-Louise Corrin (s. 13. joulukuuta 1995 Royal Tunbridge Wells) on englantilainen näyttelijä.

Corrin on opiskellut näyttelemistä Cambridgen yliopistossa. Hän nousi kuuluisuuteen Netflix-sarjasta The Crown, jossa hän esitti nuorta prinsessa Dianaa sarjan neljännellä tuotantokaudella (2020). Corrinille myönnettiin tästä roolityöstä parhaan naisnäyttelijän Golden Globe -palkinto keväällä 2021.

Corrin ja poptähti Harry Styles näyttelivät päärooleja vuoden 2022 elokuvassa My Policeman. Corrin on esiintynyt myös televisiosarjassa Pennyworth (2019) ja elokuvassa Misbehaviour (2020).

Lähteet

Aiheesta muualla
 

Englantilaiset näyttelijät
Golden Globe -palkinnon saajat
Vuonna 1995 syntyneet
Elävät henkilöt